EkBass/fiwiki-20250220-pages-articles huggingface dataset:
Riisivyöhyke

Riisivyöhyke () on alue Etelä-Yhdysvalloissa, johon kuuluu Arkansas, Louisiana, Mississippi ja Texas. Kaikki neljä osavaltiota tuottavat merkittävän määrän koko Yhdysvaltain riisistä. Nimeä voi verrata Keskilännessä sijaitsevaan Maissivyöhykkeeseen, joka tuottaa suuren määrän maan maissista. Arkansas on Yhdysvaltain johtava riisintuottaja. Sitä seuraa Kalifornia (joka ei kuulu vyöhykkeeseen), Louisiana, Missouri (jakaa rajan vyöhykkeen kanssa, muttei kuulu siihen), Texas ja Mississippi. ==Lähteet== Luokka:Yhdysvaltain alueet
Puolarmetsän sairaala

Puolarmetsän sairaala (ruots. Bolarskogs sjukhus) oli Espoon Olarissa sijainnut sairaala. Rakennus valmistui vuonna 1977, ja sen suunnitteli arkkitehti Veijo Martikainen. Sairaalassa toimivat ainakin terveysasema, hammashoitola, pitkäaikaissairaiden vuodeosastoja, muistipoliklinikka sekä Puolarvilla-saattohoitokeskus. Sisäilmaongelmista kärsinyttä sairaalaa suunniteltiin peruskorjattavaksi ja muutettavaksi ikäihmisten Elä- ja asu -keskukseksi, mutta projekti osoittautui liian kalliiksi. Lopulta sairaala purettiin vuonna 2017, ja sairaalan toiminnot siirrettiin Jorviin valmistuneeseen uuteen Espoon sairaalaan. Terveysasema muutti kauppakeskus Ison Omenan palvelutorille jo kesällä 2016. ==Lähteet== Luokka:Espoon sairaalat Luokka:Espoon terveysasemat, terveyskeskukset ja terveyskeskuspäivystykset Luokka:Olari Luokka:Suomen entiset rakennukset ja rakennelmat
Jevgeni Novikov (jalkapalloilija)

Jevgeni Novikov (s. 28. kesäkuuta 1980 Narva) on virolainen entinen jalkapalloilija. Hän toimi puolustajana sekä keskikenttäpelaajana. == Ura == Novikovin ensimmäinen seura ammattilaisuralla oli JK Narva Trans. Vuonna 2001 Novikov siirtyi FC Flora Tallinnan riveihin. Hän on pelannut myös Venäjällä ja FF Jaron joukkueessa Suomessa. == Lähteet == Luokka:Virolaiset jalkapalloilijat Luokka:Vuonna 1980 syntyneet Luokka:Elävät henkilöt
Kolera (täsmennyssivu)

Kolera voi tarkoittaa seuraavia: * kolera, suolistotauti * kolera, sveitsiläinen leivonnainen * Kolera, suomalainen rock-yhtye * Kolera, suomalainen kirjankustantamo == Katso myös == * Kolera-allas, satama-allas Helsingin Eteläsatamassa Kauppatorin vieressä
Dionisia de Santa Maria Mitas Talangpaz

Äiti Dionisia de Santa Maria Mitas Talangpaz (12. maaliskuuta 1691 Calumpit, Bulacan, Filippiinit – San Sebastian, Calumpang, Manila, Filippiinit 12. lokakuuta 1732) oli nunna ja järjestön Augustinian Recollect Sisters perustaja siskonsa äiti Cecilia Rosa de Jesus Talangpazin kanssa. Hän eli seuraavien 5 paavien hallintokausien aikana: Innocentius XII (1691–1700) , Klemens XI (1700–1721), Innocentius XIII (1721–1724), Benedictus XIII (1724–30) ja Klemens XII (1730–40). Hänen kanonisaatioprosessinsa on avattu. == Lähteet == Luokka:Vuonna 1691 syntyneet Luokka:Vuonna 1732 kuolleet
Arto Saarinen

Arto Saarinen on entinen Ulvilan kaupunginjohtaja. Saarinen oli Ulvilan kaupunginjohtajan virassa 1997–2012. Saarisen viimeinen virantoimituspäivä oli 30. syyskuuta 2012. https://yle.fi/uutiset/3-5056651 Hän on puoluetaustaltaan sosiaalidemokraatti. https://www.hs.fi/kotimaa/art-2000004627305.html Saarinen on eläköitymisensä jälkeen toiminut kuntaliitosselvittäjänä Lavian ja Porin kuntaliitoksessa https://kuntalehti.fi/tyopaikat/tyopaikkauutiset/arto- saarinen-lavian-ja-porin-kuntajakoselvittajaksi/ sekä Huittisten, Kokemäen, Säkylän ja Köyliön toteutumatta jääneessä kuntaliitoksessa https://www.lauttakyla.fi/uutinen/160114/arto-saarisesta-selvitysmies-neljän- kunnan-liitokselle == Lähteet == Luokka:Suomen Sosialidemokraattisen Puolueen poliitikot Luokka:Ulvilan kaupunginjohtajat Luokka:Syntymävuosi puuttuu Luokka:Elävät henkilöt
David Smith (meloja)

David ”Dave” Smith (s. 13. helmikuuta 1987 Shellharbour) on australialainen ratameloja. Hän voitti kesäolympialaisissa 2012 miesten 1 000 metrin kajakkinelosen ratamelonnan olympiakultaa Australian joukkueessa. == Lähteet == Luokka:Australialaiset melojat Luokka:Vuonna 1987 syntyneet Luokka:Elävät henkilöt
Xiaomi Mi Mix 2

Xiaomi Mi Mix 2 on Xiaomin 10. lokakuuta 2017 julkaisema älypuhelin, jossa on esiasennettuna Android 7.1 (Nougat) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Mix 2 -älypuhelimessa on 6-tuumainen näyttö Full HD+ -resoluutiolla. ===Fyysiset osat=== Laitteesta löytyy 2,45 Gigahertsin 8-ydin prosessori. Laitteessa on 6 Gigatavua RAM- muistia ja 256 Gigatavua sisäistä muistia. ====Kamerat ja multimedia==== Laitteessa on 12 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 7.1 (Nougat) Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-MIX-2_id10649 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2017 matkapuhelimet
Xiaomi Mi Note 3

Xiaomi Mi Note 3 on Xiaomin 12. syyskuuta 2017 julkaisema älypuhelin, jossa on esiasennettuna Android 7.1 (Nougat) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Note 3 -älypuhelimessa on 5,5-tuumainen näyttö Full HD-resoluutiolla. ===Fyysiset osat=== Laitteesta löytyy 2,2 Gigahertsin 8-ydin prosessori. Laitteessa on 6 Gigatavua RAM- muistia ja 128 Gigatavua sisäistä muistia. ====Kamerat ja multimedia==== Laitteessa on kaksi 12 Megapikselin takakameraa. Etukameran tarkkuus on puolestaan 16 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 7.1 (Nougat) Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-Note-3_id10661 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2017 matkapuhelimet
Xiaomi Mi Mix 2s

Xiaomi Mi Mix 2s on Xiaomin 3. huhtikuuta 2018 julkaisema älypuhelin, jossa on esiasennettuna Android 8.0 (Oreo) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Mix 2s -älypuhelimessa on 6-tuumainen näyttö Full HD+ -resoluutiolla. ===Fyysiset osat=== Laitteesta löytyy 2,8 Gigahertsin 8-ydin prosessori. Laitteessa on 8 Gigatavua RAM-muistia ja 256 Gigatavua sisäistä muistia. ====Kamerat ja multimedia==== Laitteessa on kaksi 12 Megapikselin takakameraa. Etukameran tarkkuus on puolestaan 5 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 8.0 (Oreo) Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-Mix-2s_id10835 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2018 matkapuhelimet
Hannu Kuusela

Hannu Kuusela (s. 11. elokuuta 1961 Kuusamo) on Harjavallan kaupunginjohtaja. Hänet valittiin yhden äänen enemmistöllä kaupunginjohtajaksi. Kuusela sai valtuuston virkavaalissa maanantaina 14 ääntä ja filosofian maisteri Kalevi Sorsa -säätiön projektitutkija Matti Hirvola 13 ääntä. Aiemmin Kuusela työskenteli Kempeleen sivistysjohtajana. Hän tavoitteli vuonna 2017 myös Soinin, Hyrynsalmen, Asikkalan ja Karstulan johtajan tehtäviä. Kuusela on aiemmin ollut keskustalainen, mutta korostanut antamissaan haastatteluissa olevansa sitoutumaton. Hänet on muun muassa palkittu Harjavalta-mitalilla. Työssään Kuusela on edistänyt teollisuuden investointien mahdollistamista Harjavaltaan. == Lähteet == Luokka:Harjavallan kunnan-, kauppalan- ja kaupunginjohtajat Luokka:Vuonna 1961 syntyneet Luokka:Elävät henkilöt
Xiaomi Mi 8

Xiaomi Mi 8 on Xiaomin 5. kesäkuuta 2018 julkaisema älypuhelin, jossa on esiasennettuna Android 8.0 (Oreo) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi 8 -älypuhelimessa on 6,2-tuumainen näyttö Full HD+ -resoluutiolla. ===Fyysiset osat=== Laitteesta löytyy 2,8 Gigahertsin 8-ydin prosessori. Laitteessa on 6 Gigatavua RAM-muistia ja 256 Gigatavua sisäistä muistia. ====Kamerat ja multimedia==== Laitteessa on kaksi 12 Megapikselin takakameraa. Etukameran tarkkuus on puolestaan 20 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 8.0 (Oreo) Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-8_id10778 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2018 matkapuhelimet
Vesipelko

Vesipelko on jatkuva ja tavallisesta poikkeava pelko eli fobia vettä kohtaan. Siihen kuuluu pelkoa ulottumattomissa olevaan veteen tai jopa veteen, joka tulee vastaan arjessakin. Ihmiset kärsivät vesipelosta monilla tavoin ja saattavat kohdata pelkoa, vaikka tietävät ettei vesi meressä, joessa tai vaikka kylpyammeessa tuota mitään vaaraa paikalla ollessaan. He saattavat vältellä veteen kohdistuvia aktiviteetteja, kuten veneilyä ja uimista; he saattavat vältellä uimista vaikka osaisivatkin uida. Tällainen ahdistus liittyy usein märäksi kastumiseen silloin, kun siihen ei ole varautunut, tai joutuessa heitetyksi veteen. == Katso myös == * Talassofobia == Lähteet == Luokka:Fobiat Luokka:Vesi
Xiaomi Mi 8 SE

Xiaomi Mi 8 SE on Xiaomin 8. kesäkuuta 2018 julkaisema älypuhelin, jossa on esiasennettuna Android Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi 8 SE -älypuhelimessa on 5,9-tuumainen näyttö Full HD+ -resoluutiolla. ===Fyysiset osat=== Laitteesta löytyy 2,2 Gigahertsin 8-ydin prosessori. Laitteessa on 6 Gigatavua RAM-muistia ja 64 Gigatavua sisäistä muistia. ====Kamerat ja multimedia==== Laitteessa on kaksi 12 Megapikselin takakameraa. Etukameran tarkkuus on puolestaan 20 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android Xiaomin MIUI- käyttöliittymällä. == Lähteet == https://www.phonearena.com/phones/Xiaomi- Mi-8-SE_id10909 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2018 matkapuhelimet
David Smith (kuvanveistäjä)

pienoiskuva|Cubi VI (teos vuodelta 1963), Israelin kansallismuseossa, Jerusalemissa. Roland David Smith (9. maaliskuuta 1906 Decatur – 23. toukokuuta 1965 South Shaftsbury) oli yhdysvaltalainen kuvanveistäjä. Hänen teoksensa olivat tyylilajiltaan abstraktia ekspressionismia. == Elämänvaiheet == Smith syntyi Indianan osavaltiossa, Yhdysvalloissa vuonna 1906. Vuonna 1921 hän muutti Ohioon. Hän asui siellä vuoteen 1926, kunnes muutti New Yorkiin. Hän tapasi Dorothy Dehnerin, joka myös oli kuvanveistäjä. Smith ja Dehner olivat naimisissa vuodet 1927–1952. == Lähteet == Luokka:Yhdysvaltalaiset kuvanveistäjät Luokka:Vuonna 1906 syntyneet Luokka:Vuonna 1965 kuolleet
Xiaomi Mi Max 3

Xiaomi Mi Max 3 on Xiaomin 19. heinäkuuta 2018 julkaisema älypuhelin, jossa on esiasennettuna Android 8.1 (Oreo) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Max 3 -älypuhelimessa on 6,9-tuumainen näyttö Full HD+ -resoluutiolla. ===Fyysiset osat=== Laitteesta löytyy 1,8 gigahertsin 8-ydin prosessori. Laitteessa on 4 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla. ====Kamerat ja multimedia==== Laitteessa on kaksi 12 megapikselin takakameraa. Etukameran tarkkuus on puolestaan 8 megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä. == Lähteet == * https://www.phonearena.com/phones/Xiaomi-Mi-Max-3_id10789 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2018 matkapuhelimet
Aletit

Aletit (Chamaetylas) on sieppojen heimoon kuuluva varpuslintusuku. Ferninand Heine kuvasi suvun vuonna 1860. == Lajit == Alettien sukuun kuuluu seuraavat 4 lajia: * Kongonaletti (Chamaetylas poliophrys) * Isoaletti (Chamaetylas fuelleborni) * Vaaleakulma-aletti (Chamaetylas poliocephala) * Zombanaletti (Chamaetylas choloensis) == Lähteet == Luokka:Siepot
Sunnanå

Sunnanå on kylä Kemiönsaaren kunnan Dragsfjärdissä. Kylä sijaitsee entisen Dragsfjärdin kunnan pohjoisrajalla. Sunnanån läpi virtaa Sunnanåjoki, joka laskee länteen Sunnanåvikenin. Sunnanå on asutettu viimeistään 1500-luvulla. Björkbodan ruukin patruuna Karl August Ramsay perusti kylään joen varrelle Sunnanån ruukin vuonna 1853. Ruukki oli toiminnassa vain kymmenen vuotta ja ruukin rakennukset purettiin 1800-luvun loppuun menneessä. ==Lähteet== Luokka:Dragsfjärdin kylät
Ranskanvaahtera

Ranskanvaahtera eli montpellierinvaahtera (Acer monspessulanum) on saippuamarjakasvien heimoon kuuluva puuvartinen kasvilaji. == Kuvaus == Puulaji kasvaa noin 5–9 metrin korkuiseksi, mutta voi kasvaa myös pensasmaisesti. Ranskanvaahtera kukkii toukokuussa. Puun lehvistö on vihreä. Lehdet kasvavat enintään 7 senttimetriä pitkiksi. Puun kaarna on tummanharmaata tai mustaa, vanhemmiten halkeilevaa. == Levinneisyys == Ranskanvaahteraa kasvaa Pohjois-Afrikassa, Länsi-Aasiassa, ja Euroopassa. == Lähteet == == Aiheesta muualla == *Kassu – Kasvien suomenkieliset nimet: Ranskanvaahtera (Acer monspessulanum) Luokka:Vaahterat
Suomen Taido

Suomen Taido muodostaa taidon lajikollegion Suomen Karateliitossa. Taidon lajikollegio toimii kaikkien suomalaisten taidoseurojen yhdyssiteenä sekä lajin edunvalvojana Suomessa. Vuodesta 2011 Suomen Taidoliitto ry oli ensin Suomen Karateliitto ry:n jäsen ja 31.12.2013 Suomen Taidoliiton purkauduttua sen jäsenseurat liittyivät suoraan karateliiton jäsenseuroiksi 1.1.2014 lähtien. Tästä alkaen entinen taidoliitto on muodostanut taidon lajikollegion Suomen Karateliitto ry:ssä. Taidon lajikollegio toimii kaikkien suomalaisten taidoseurojen yhdyssiteenä sekä lajin edunvalvojana Suomessa ja on nimeltään Suomen Taido. ==Katso myös== *Budolajien suomalaiset kattojärjestöt == Aiheesta muualla == * https://www.taido.fi Suomen Taido Luokka:Taido Luokka:Suomalaiset urheilujärjestöt
Aleksei Titov

Aleksei Titov (; s. 1972) on venäläinen pöytäjääkiekkoilija, joka edustaa Alfa Taktika-nimistä seuraa. Titov on voittanut urallaan kaksi veteraanien maailmanmestaruutta vuosina 2013 ja 2017. Hän on tällä hetkellä ITHF:n maailmanrankingissa sijalla 19 sekä veteraanien maailmanrankingissa sijalla 2. Titov on myös kaksinkertainen veteraanien euroopanmestari. == Ura == Titov aloitti pelaajauransa vuonna 2001 heinäkuussa. Vuonna 2007 hän voitti Ukraine Cupin finaalissa ukrainalaisen Vitaliy Sapozhnikovin. Vuonna 2013 hän kaappasi veteraanien maailmanmestaruuden voittamalla finaalissa ruotsalaisen Lars Henrikssonin. Vuoden 2015 veteraanien maailmanmestaruuskilpailuista Titov voitti hopeaa. Vuotta myöhemmin hän voitti veteraanien euroopanmestaruuden. Finaalissa hän päihitti ruotsalaisen Anders Ekestubben. Vuoden 2017 Swedish Masters-kilpailuista Titov voitti pronssia. Turnaukseen osallistui peräti 100 pelaajaa. Samana vuonna Titov voitti myös veteraanien maailmanmestaruuden. Vuonna 2018 hän kaappasi uransa toisen veteraanien euroopanmestaruuden. Finaalissa hän voitti ruotsalaisen Finn Friesin. Vuoden 2019 Kursk Cupista Titov sai pronssia Maksim Borisovin voittaessa kultaa. == Lähteet == Luokka:Venäläiset pöytäjääkiekkoilijat Luokka:Vuonna 1972 syntyneet Luokka:Elävät henkilöt
Haahdenmaa

Haahdenmaa on sukunimi, joka on muun muassa seuraavilla suomalaisilla henkilöillä: *Anja Haahdenmaa (s. 1936), näyttelijä, Anneli Haahdenmaan sisar *Anneli Haahdenmaa (1930–2017), näyttelijä, Anja Haahdenmaan sisar *Sanni Haahdenmaa (s. 1982), näyttelijä
Porvoon Taitoluistelijat

Porvoon Taitoluistelijat ry (PTL ry) on vuonna 1978 perustettu taitoluisteluseura. == Lähteet == Luokka:Suomalaiset taitoluisteluseurat Luokka:Vuonna 1978 perustetut urheiluseurat Luokka:Porvoolaiset urheiluseurat
Michele Lee

pienoiskuva|Michele Lee vuonna 1974. Michele Lee (s. 24. kesäkuuta 1942 Los Angeles, Kalifornia) on yhdysvaltalainen näyttelijä, laulaja, tanssija, tuottaja ja ohjaaja. Hän oli vuonna 1982 ehdolla Parhaan naispääosan Primetime Emmy -palkintoon roolistaan Knots Landing -saippuaoopperassa. Luokka:Yhdysvaltalaiset näyttelijät
Moottoripyöräcowboy

Moottoripyöräcowboy (Electra Glide in Blue) on James William Guercion käsikirjoittama, ohjaama, tuottama ja säveltämä draamaelokuva vuodelta 1973. Arizonalaisesta moottoripyöräpoliisista kertovan ”modernin lännenelokuvan” pääosissa näyttelevät Robert Blake, Billy Green ja Bush Mitchell Ryan. Elokuva oli levytuottajana ja Frank Zappankin yhtyeessä soittaneena muusikkona paremmin tunnetun Guercion ensimmäinen ja tiettävästi ainoa elokuvaohjaus. == Juoni == Harley-Davidsonin Electra Glide -mallilla ajeleva John Wintergreen on Arizonan osavaltion moottoripyöräpoliisi ja Vietnam-veteraani, joka on kyllästynyt pikkurikkeiden tekijöiden jahtaamiseen ja haluaa urallaan eteenpäin. Hän saa tilaisuuden, kun vanhan kullankaivajan kuolema alkaa paljastua murhaksi. Hän joutuu kuitenkin kohtaamaan yhteiskunnassa vallitsevan korruption ja ottaa ohjat omiin käsiinsä. == Rooleissa == == Vastaanotto == Brittiläisen Sight & Sound -elokuvalehden Richard Combs kirjoitti elokuvan vaihtelevan edestakaisin mustan komedian ja draaman välillä yhtä vaivattomasti kuin sen päähenkilöt muuttuvat pahvihahmojen kaltaisiksi yhden asian tulkeiksi. Helsingin Sanomien Mikael Fränti sanoi Moottoripyöräcowboyta hyväksi esimerkiksi niistä erikoislaatuisista ja poikkeuksellisista amerikkalaiselokuvista, joita tehtiin vielä 1970-luvulla. Hänestä se on innostava, mutta hyvin hajanainen ja ristiriitainen esikoiselokuva, jossa näkyy vaikutteita Easy Riderista ja Kenneth Angerin underground-elokuvasta Scorpio Rising. Conrad Hallin kuvausta Fränti piti yksityiskohdissaan rikkaana, mutta laskelmoituna ja ylityöstettynä. Myös koko elokuvaa hän piti tarkoitushakuisena tarinana, jossa monet tilanteet rakennetaan vain niiden mahdollistaman väkivaltaryöpytyksen ehdoilla. Video-oppaassa vuodelta 1994 Kari Salminen luonnehtii elokuvaa kauniisti kuvatuksi, myyttiseksi ja auktoriteetteihin kriittisesti suhtautuvaksi. Hän antoi elokuvalle neljä tähteä viidestä. Lapsinäyttelijänä uransa aloittanut Robert Blake sai pääosastaan Golden Globe -ehdokkuuden. == Lähteet == Luokka:Vuoden 1973 yhdysvaltalaiset elokuvat Luokka:Yhdysvaltalaiset draamaelokuvat
James Smith (purjehtija)

James Smith (15. joulukuuta 1909 New York – 24. marraskuuta 1982 La Jolla) oli yhdysvaltalainen kilpapurjehtija. Hän voitti olympiakultaa kesäolympialaisissa 1948 Yhdysvaltain joukkueessa "kuutosen" purjehdusluokassa. == Lähteet == Luokka:Yhdysvaltalaiset kilpapurjehtijat Luokka:Yhdysvaltalaiset olympiavoittajat Luokka:Vuonna 1909 syntyneet Luokka:Vuonna 1982 kuolleet
Lars Henriksson

Lars Henriksson (s. 1965) on ruotsalainen pöytäjääkiekkoilija, joka edustaa Broderna Grym-nimistä seuraa. Hän on voittanut vuonna 2014 veteraanien euroopanmestaruuden sekä saanut kaksi kertaa pronssia pöytäjääkiekon maailmanmestaruuskilpailuista. Henriksson on tällä hetkellä ITHF:n maailmanrankingissa sijalla 47. == Ura == Henriksson aloitti pelaajauransa vuonna 1984 huhtikuussa. Vuonna 1989 Henriksson voitti pronssia maailmanmestaruuskilpailuista. Vuoden 2014 EM-kilpailuista Henriksson kaappasi euroopanmestaruuden. Finaalissa hän voitti Lars-Erik Svenssonin. Vuosina 2017 ja 2018 Henriksson voitti kaksi kultaa ruotsinmestaruuskilpailujen veteraani- sarjasta. Vuosina 1989-1991 Henriksson hallitsi ITHF:n maailmanrankingia totaalisesti olemalla 28 kuukautta putkeen ykkössijalla. == Muuta == Lars Henrikssonin poika Oscar on tällä hetkellä ITHF:n rankingin mukaan Ruotsin paras pöytäjääkiekkoilija. Hän on myös vuoden 2017 junioreiden maailmanmestari. == Lähteet == Luokka:Ruotsalaiset pöytäjääkiekkoilijat Luokka:Vuonna 1965 syntyneet Luokka:Elävät henkilöt
Geberit

Geberit (lausutaan ) on sveitsiläinen saniteettikalusteiden valmistaja. Geberit osti suomalaisen Sanitecin vuonna 2014. == Katso myös == * Luettelo Sveitsin pörssissä noteeratuista yhtiöistä == Lähteet == == Aiheesta muualla == * Geberit Luokka:Sveitsiläiset pörssiyhtiöt Luokka:SMI-indeksi Luokka:SLI- indeksi
Kolme etsivää ja kultainen vyö

Kolme etsivää ja kultainen vyö on 3 etsivää-kirjasarjan 5. osa. Kirjan on kirjoittanut Robert Arthur ja suomentanut Laura Tetri. Luokka:Kolme etsivää
Bodöarna

Bodöarna on saari Hiittisten ulkosaaristossa Kemiönsaaren kunnassa. Saari sijaitsee Hiittisten pääsaaresta Rosalasta etelään Örön itäpuolella. Bodöarna on muodostunut useiden saarten kasvaessa yhteen. Budö, Lillön, Kalmarsön ja Korsön ovat näistä suurimpia. Monet pienet saaret ympäröivät Bodöarnaa, niistä suurimmat ovat Bötsön ja Busön. Saaren eteläpuolella on kaksi fladalahtea, Västersundet ja Lädan. Bodöarnan nimen uskotaan tulleen saarilla sijainneista talonpoikien aitoista, bodar. ==Lähteet== Luokka:Kemiönsaaren saaret
Batman and Harley Quinn

Batman and Harley Quinn on vuonna 2017 julkaistu Warner Bros. Animationin tuottama animaatioelokuva, joka perustuu DC Comicsin supersankari Batmaniin. Elokuvan ohjasi Sam Liu ja käsikirjoittivat Bruce Timm sekä Jim Krieg. Timmin mukaan Batman and Harley Quinn kirjoitettiin sopivaksi DC-animaatiouniversumin maailmaan, mutta hän pitää elokuvaa silti oma itsenäisenä teoksenaan. == Juoni == Mykkymuratti ja Floronic Man aikovat muuttaa kaikki maapallon elävät olennot kasvihybrideiksi, lopettaakseen ihmisiä kohtelemasta luontoa vääriin. Estääkseen tämän, Batman ja Nightwing joutuvat liittoutumaan Muratin parhaan ystävän, Harley Quinnin kanssa. == Ääninäyttelijät == Luokka:Suoraan videolle julkaistut elokuvat Luokka:Vuoden 2017 yhdysvaltalaiset elokuvat Luokka:Batman-elokuvat
Ervamaa

Ervamaa on sukunimi, joka on muun muassa seuraavilla suomalaisilla henkilöillä: *Erkki Ervamaa (1915–1962), pastori, opettaja ja Akateemisen Karjala-Seuran aktivisti *Ilmari Ervamaa (ent. Ervast, 1891–1973), asianajaja ja Kemin pormestari 1924–1961 *Tomi Ervamaa (1964–2007), sanomalehtitoimittaja.
Sodankylän kotiseutumuseo

Sodankylän kotiseutumuseo esittelee Sodankylän ja Sompion 1900-luvun alun talonpoikaiselämää. Museon päärakennuksena on Rieston kylästä, nykyisen Lokan tekoaltaan alueelta, museoalueelle siirretty Kuukkelin talo (rakennettu v. 1906). Päärakennuksen ympärille on koottu aikakaudelle tyypillinen pihapiiri: makasiini, savusauna ja pirrakota, navetta, kesänavetta, Penjuksen ja Erkkilän aitat, paja, tolla, lapintalo, riihi ja lato. Rakennuksia on yhteensä 13. Makasiini, sepän paja ja tolla on rakennettu paikan päällä perinteisin menetelmin kuvaamaan näitä talonpoikaisajan pihaan kuuluneita rakennuksia. Muut rakennukset on siirretty eri puolilta Sodankylää. Museon kokoelmien lähtökohtana on Sodankylä-Seura ry:n vuonna 1949 aloittama esineiden keruu ja perinteen tallentaminen. Kuukkelin talo siirrettiin museoalueelle vuonna 1962. == Lähteet == == Aiheesta muualla == * Kotiseutumuseo Visit Sodankylä -sivustolla * Museon esittelyvideo YouTube-palvelussa Luokka:Sodankylä Luokka:Suomen kotiseutumuseot
Ilmaan heitetty kivi

Ilmaan heitetty kivi (Feldobott kő) on Sándor Sáran ohjaama unkarilainen mustavalkoinen draamaelokuva vuodelta 1968. == Juoni == Ilmaan heitetty kivi kuvaa Unkarin siirtymistä sosialismiin 1940-luvun lopulla. Nuori mies Balazs (Lajos Balázsovits) haaveilee elokuvakorkeakouluun pääsystä, mutta päätyy maanmittaajan apulaiseksi. Hän tapaa kreikkalaisen kommunistin ja partisaanin Iliasin (Todor Todorov), jonka kanssa hän siirtyy seuraavaan työpaikkaan erääseen maalaiskylään, jossa he näkevät pakkososialisoinnin mielettömyyden ja ihmisten epätoivon. == Vastaanotto == Elokuva hyväksyttiin Cannesin elokuvajuhlien 1968 kilpailusarjaan, mutta festivaali piti keskeyttää Pariisin opiskelijamellakoiden vuoksi. Elokuva nimettiin Unkarin edustajaksi kilpailemaan vieraskielisten elokuvien Oscarista, muttei edennyt ehdokkaaksi. Elokuvan televisioesityksen 1978 alla Helsingin Sanomien nimimerkki MT kirjoitti vaikeaselkoisen elokuvan vaativan katsojaltaan tiivistä keskittymistä, mutta olevan silti ajanhukkaa ellei katsoja ole todella hyvin perillä ja kiinnostunut tuon ajan unkarilaisista ongelmista. == Lähteet == == Aiheesta muualla == * Luokka:Unkarilaiset mustavalkoelokuvat Luokka:Vuoden 1968 elokuvat
Museo-galleria Alariesto

Museo-galleria Alariesto sijaitsee Sodankylän keskustassa, vanhan kirkon ja Poro ja lappalainen -veistoksen lähellä. Museo-galleria esittelee sompiolaisen taidemaalari Andreas Alarieston (1900–1989) taidetta ja elämää. Museon kokoelmaan kuuluu Alarieston maalauksia, pienoisveistos Lapin kylä sekä henkilökohtaista esineistöä. Galleriaa ylläpiti aiemmin Riikka ja Andreas Alarieston Lapinkuvat -säätiö ja Sodankylän kunta. Vuonna 2020 Riikka ja Andreas Alarieston Lapin kuva -säätiö sulautui Kauko Sorjosen säätiön kanssa, joka jatkaa museon toimintaa.Alariesto-säätiö osaksi Sorjosen säätiötä (maksumuuri), Sompio-lehti, 21.1.2020, viitattu 20.8.2021Kunta haluaa näkyväksi tukensa kulttuurijärjestöille (maksumuuri), Sompio-lehti, 20.11.2020, viitattu 20.8.2021Museo-gallerian kotisivut, viitattu 20.8.2021 Säätiön tehtävänä on huolehtia Alarieston taidekokoelmasta sekä vaalia Lapin ja erityisesti vanhan Sompion omaleimaista kulttuuriperintöä. Museo-gallerian rakennus on toiminut aiemmin Sodankylän kunnantalona. == Lähteet == == Aiheesta muualla == * Alariesto-galleria, museon kotisivut * Museo-galleria Alariesto Visit Sodankylä -sivustolla Luokka:Sodankylän rakennukset ja rakennelmat Luokka:Suomen paikallismuseot Luokka:Kulttuurihistorialliset museot Luokka:Suomen taidemuseot
Osallistumisaste

Osallistumisaste on ILOn ja OECD:n käyttämä tilastollinen luku, jolla ilmaistaan kuinka moni työikäisistä kansalaisista on työllisiä tai aktiivisesti töitä hakevia eli osa työvoimaa. Osallistumisaste on eri luku kuin työllisyysaste, sillä osallistumisasteeseen sisältyvät myös työvoiman ulkopuolella olevat työikäiset kansalaiset. Osallistumisastetta tilastoidaan ikäryhmittäin ja sukupuolittain. Osallistumisaste (LFPR) voidaan laskea kahdella tavalla: *(1) LFPR(%) = (Työvoima / Työikäinen väestö) x 100 *(2) LFPR(%) = ((Työlliset + Työttömät) / Työikäinen väestö) x 100 https://www.ilo.org/ilostat-files/Documents/description_LFPR_EN.pdf Osallistumisaste saadaan nousemaan, jos työikäinen kansalainen määritellään työlliseksi tai aktiivisesti työtä hakevaksi. Tyypillisesti naisten osallistumisaste on matalampi kuin miesten. Työttömyysaste voi olla matala, vaikka osallistumisaste olisi heikko. Siten työttömyysaste voi pitkään olla matala ja pyrkiä vetämään kansalaisia takaisin osaksi työvoimaa.https://www.bloomberg.com/news/articles/2018-07-06/participation- rate-emerges-as-fed-s-big-job-market-mystery Vuonna 2017 Yhdysvaltojen osallistumisaste oli 73,3 prosenttia ja Kanadan sekä Ison-Britannian 78,5 prosenttia. Samaan aikaan Yhdysvaltojen työttömyysaste oli vain noin neljä prosenttia. Kornain mukaan sosialistisissa maissa työvoimaan osallistumisaste oli selvästi korkeampi kuin kapitalistissa maissa, myös kun otetaan huomioon talouden kehitystaso (BKT per capita). Sosialistisissa maissa naisten osallistumisaste oli korkea.Kornai, J. (1992). The socialist system: The political economy of communism. Oxford University Press.Porket, J. L. (1989). Work, employment and unemployment in the Soviet Union. Springer. Andersonin (1987) mukaan Neuvostoliitossa oli maailman korkein naisten osallistumisaste.Anderson, Barbara A., The Life Course of Soviet Women Born 1905-1960, osana: James R . Millar, Ed ., Politics, Work, and Daily Life in the USSR: A Survey of Former Soviet Citizens. Cambridge University Press, New York. 1987. ==Lähteet== ==Aiheesta muualla== *https://data.oecd.org/emp/labour-force-participation-rate.htm *https://www.ilo.org/ilostat-files/Documents/description_LFPR_EN.pdf Luokka:Taloustiede
Ramón Ferreyros

Ramón Ferreyros on perulainen aktiiviuransa päättänyt ralliautoilija. Urallaan hän osallistui 27 MM-ralliin saamatta niissä kuitenkaan ensimmäistäkään MM- pistettä. Hän kilpaili aktiivisesti Etelä-Amerikan CODASUR-mestaruussarjassa. Ferreyros voitti CODASUR-mestaruuden vuonna 2004 yhdessä argentiinalaisen kartanlukijansa Ruben Garcian kanssa. Vuonna 2005 hän voitti CODASUR-sarjan tuotantoautojen luokan mestaruuden. Hän kilpaili myös satunnaisesti useissa eurooppalaisissa mestaruussarjoissa, joista parhaana saavutuksena oli Espanjan sorarallisarjan neljäs sija vuonna 2012. Vuosina 2006 ja 2008 hän ajoi Chilen kansallisen sarjan N3-luokan mestariksi.https://www.ewrc- results.com/profile/1041-ramon-ferreyros/ == Lähteet == Luokka:Perulaiset ralliautoilijat Luokka:Vuonna 1963 syntyneet Luokka:Elävät henkilöt
Rakastavia pareja

Rakastavia pareja (Älskande par) on Mai Zetterlingin ohjaama ruotsalainen draamaelokuva vuodelta 1964. Se perustuu ilmestymisensä aikoihin kohua aiheuttaneeseen Agnes von Krusenstjernan romaanisarjaan Fröknarna von Pahlen (1930–1935), joka kertoi aatelisnaisten elämästä ja erotiikasta uskalletusti. Sen pohjalta käsikirjoituksen laati Zetterling yhdessä David Hughesin kanssa. Elokuva oli näyttelijänä paremmin tunnetun Mai Zetterlingin esikoisohjaus, ja siinä näyttelee monia Ingmar Bergmanin suosimia näyttelijöitä: Gunnar Björnstrand, Harriet Andersson, Jan Malmsjö ja Eva Dahlbeck. Elokuvan on kuvannut Bergmanin luottokuvaaja Sven Nykvist. == Juoni == Mustavalkoinen elokuva alkaa tukholmalaisesta synnytyssairaalasta 1900-luvun alussa, helteiseen juhannusaikaan. Sitten siirrytään takaumiin, jotka kertovat ruotsalaisen aatelissuvun vaiheista. Päähenkilöksi nousee Angela (Gio Petré), josta on lapsesta saakka huolehtinut hänen tätinsä Petra (Anita Björk). Heidän välinsä viilenevät, kun Petra saa tietää Angelan olevan raskaana hänen entiselle rakastajalleen. Elokuvaan sisältyy myös tyttökoulun opettajan ja oppilaan välinen lesbolainen episodi. Elokuvan pääjaksossa vietetään juhannusjuhlia suvun kartanon terassilla ja luodaan uusia eroottisia suhteita. == Rooleissa == == Vastaanotto == Elokuva sai Ruotsissa erittäin hyvän vastaanoton ja valittiin seuraavana vuonna Cannesin elokuvajuhlien Kultaisen palmun saajaehdokkaaksi. Cannesissa elokuva jakoi mielipiteitä kriitikkosukupolvien kesken – nuoret ymmärsivät, vanhemmat elokuvatoimittajat eivät. Elokuvan televisioesityksen alla vuonna 1978 Helsingin Sanomien Mauri Taviola kirjoitti sen olevan paikoin raskas ja vaikeasti seurattava, koska viitteet naishahmojen lapsuuteen ovat hämäriä ja vihjailevia. Saman lehden Mikael Fränti kirjoitti vuonna 1994: ”Elokuvan mukaan naisten vapautuminen on luokkakysymys. Perimä, raha ja kauneus määrittelevät naisen kohtalon.” Hän kehui loistavia ruotsalaisia näyttelijöitä ja heidän äidinkielensä ääntämystä. Fräntin mielestä elokuvassa on myös visuaalisuutta, joka puhaltaa teatterimaiset kohtaukset eloon. == Lähteet == Luokka:Ruotsalaiset romaaneihin perustuvat elokuvat Luokka:Vuoden 1964 ruotsalaiset elokuvat Luokka:Ruotsalaiset draamaelokuvat Luokka:Elokuvat seksuaali- ja sukupuolivähemmistöistä Luokka:Ruotsalaiset mustavalkoelokuvat
Gustavo Trelles

Gustavo Trelles (s. 15. marraskuuta 1954) on aktiiviuransa päättänyt uruguaylainen ralliautoilija. Trelles kilpaili lähes yksinomaan N-ryhmän tuotantoautojen PWRC-sarjassa voittaen sarjan mestaruuden neljästi peräkkäin vuosina 1996–1999. Sen lisäksi hän voitti Espanjan sorarallimestaruuden kolmasti vuosina 1988, 1990 ja 1992. Etelä- ja Väli-Amerikan CODASUR- rallisarjassa Trelles voitti B-ryhmän mestaruuden vuonna 1981. Urallaan Trelles osallistui 101 MM-osakilpailuun, joista parhaaksi saavutukseksi jäi yleiskilpailun kolmas sija vuoden 1992 Argentiinan rallissa. PWRC-sarjassa Trelles saavutti 84 ajamassaan kilpailussa 23 voittoa ja 49 palkintopallisijaa. Viimeinen voitto tuli Korsikan rallista vuonna 2001.https://www.ewrc-results.com/profile/1402-gustavo-trelles/ == Lähteet == Luokka:Uruguaylaiset ralliautoilijat Luokka:Vuonna 1954 syntyneet Luokka:Elävät henkilöt
Ahvenainen (Orivesi, Hirsilä, eteläinen)

Ahvenainen , jonka nimi on kartoissa monikkomuodossa Ahvenaiset, on Pirkanmaalla Oriveden Hirsilän pohjoispuolella sijaitsevista lammista se suurin. Lampia on yhteensä neljä. == Maantietoa == Lammen pinta-ala on 5,1 hehtaaria ja se on 450 metriä pitkä ja 200 metriä leveä. Se sijaitsee Siikanevan eteläpuolisen järviylängön itäreunalla moreenimäkien välisessä painaumassa. Sillä ei kartan mukaan ole saaria. Lammen rantaviivan pituus on 1,1 kilometriä ja sen alavat länsirannat ovat soistuneita, mutta mäkien rinteet ovat metsämaata. Sen etelärantaan on rakennettu kaksi vapaa-ajan asuntoa. Ahvenisten välistä kulkee kantatieltä 66 Siikanevan itäpuolelle tie. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueeseen (35.75), jonka Huikonjoen valuma-alueeseen (35.754) lampi kuuluu. Sen lounaispäähän on johdettu suo-oja, joka tuo Sammallammien kuivatusvesiä. Ahvenisen laskuoja lähtee länsirannasta kohti pohjoista ja se on johdettu yhteen pienempään Ahvenaiseen. Lammen vedenpinnan korkeus on 176,3 metriä mpy ja pienemmän Ahvenaisen vedenpinta 1,5 metriä alempana. Siitä vedet laskevat pohjoisimpana sijaitsevaan Ahvenaiseen, jonka vedenpinta on lähes metrin alempana. Neljäs Ahvenainen sijaitsee itäpuolella, mutta se on umpijärvi. Vesireitti jatkuu kohti koillista, missä se yhtyy Iso Hanhijärven ja Saarijärven laskuojiin Jokihaarassa. Jokihaara yhtyy Jouttijoen kanssa ja muuttuu nimeltään Aituanjoeksi. == Historiaa == Vuoden 1957 peruskartassa näkyi jo nykyinen maantie, joka tosin loppui jo Vähä Vuorijärven kämpälle. Seuraavassa vuoden 1977 kartassa oli ympäröiviin metsiin rakennettu useita teitä tältä tieltä ja vuoden 1986 kartassa näkyi tievarauma Siikasuon itäpuolelle. == Lähteet == Luokka:Huikonjoen valuma-alue‎ Luokka:Oriveden järvet
Connecticut Western Reserve

Connecticut Western Reserve oli Luoteisterritoriossa sijainnut maa-alue, jota Connecticutin siirtokunta ja myöhemmin Connecticutin osavaltio vaati itselleen. Alue kuuluu nykyään Ohiolle. Kuningas Kaarle II oli luvannut alueen Connecticutille vuonna 1662. Connecticut luopui osasta aluevaatimuksistaan vuonna 1786, Yhdysvaltain vapaussodan jälkeen. Luoteisterritorio perustettiin 1787. Connecticut jatkoi kuitenkin Western Reserven itäisen osan omistamista. Pian alue myytiin osissa Connecticut Land Companylle, joka myi sen uudisasukkaille. Nykyään useat ohiolaiset instituutiot käyttävät Western Reserve -nimeä. Nähin lasketaan muun muassa Western Reserve Academy ja Case Western Reserve University. ==Lähteet== Luokka:Connecticutin historia Luokka:Ohion historia Luokka:Yhdysvaltain entiset territoriot
Kosmos 47

Kosmos 47 oli neuvostoliittolainen miehittämätön testilento vuonna 1964. Se laukaistiin 6. lokakuuta ja laskeutui takaisin Maahan 7. lokakuuta.http://www.russianspaceweb.com/voskhod-kosmos47.html == Lähteet == Luokka:Voshod-ohjelma Luokka:Vuoden 1964 avaruustoiminta
Ahvenainen (Orivesi, Hirsilä, pohjoinen)

Ahvenainen , jonka nimi on kartoissa monikkomuodossa Ahvenaiset, on Pirkanmaalla Oriveden Hirsilän pohjoispuolella olevista lammista se toiseksi suurin ja pohjoisimpana sijaitsevana. Lampia on yhteensä neljä. == Maantietoa == Lammen pinta-ala on 2,1 hehtaaria. Se on 300 metriä pitkä ja 100 metriä leveä. Se sijaitsee Siikanevan eteläpuolisen järviylängön itäreunalla moreenimäkien välisessä painaumassa. Painauma muistuttaa pitkittäistä laaksoa, jonka vuoksi lampi on koillis-lounais-suuntainen. Siillä ei ole kartan mukaan saaria. Lammen rantaviivan pituus on 700 metriä ja sen rannat ovat metsämaata. Rantaan on rakennettu vapaa-ajan asunto, jonne tulee tie metsätieltä. Metsätie tulee kantatieltä 66 ja päättyy Siikanevan itäpuolelle. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueeseen (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 174,1 metriä mpy. ja se neljästä Ahvenaisista alin. Kaksi muuta Ahvenaista ovat yläjuoksulla ja ne laskevat kaivettuja ojia myöten siihen. Neljäs Ahvenainen on itäpuolella erillään ja se on umpijärvi. Lammen laskuoja virtaa koilliseen päin ja yhtyy 1,4 kilometrin päässä Isosta Hanhijärvestä tulevaan laskuojaan. Se yhtyy Jouttijokeen, joka muuttuu heti Aituanjoeksi. == Historiaa == Järvien historiaa voi lukea suurimman Ahvenaisen artikkelista. == Lähteet == Luokka:Huikonjoen valuma-alue Luokka:Oriveden järvet
Tipitapa

Tipitapa on kaupunki Nicaraguassa Managuan departementissa. Kaupungissa oli 130 804 asukasta vuoden 2017 arvioissa. == Ilmasto == Tipitapassa on Köppenin ilmastoluokituksen mukaan savanni-ilmasto. Vuoden keskilämpötila on noin 27 °C ja keskimääräinen sademäärä 1 130 millimetriä. Huhtikuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on joulukuu, jolloin keskilämpötila on noin 26 °C. Sateisin kuukausi on lokakuu, jolloin sataa keskimäärin noin 230 millimetriä. Helmikuu puolestaan on kuivin kuukausi. Silloin keskimääräinen sadanta on 3 millimetriä. == Lähteet == Luokka:Nicaraguan kaupungit
Ciudad Sandino

Ciudad Sandino on kaupunki Nicaraguassa Managuan departementissa. Kaupungissa oli 112 878 asukasta vuoden 2017 arvioissa. == Ilmasto == Ciudad Sandinossa on Köppenin ilmastoluokituksen mukaan savanni-ilmasto. Vuoden keskilämpötila on noin 27 °C ja keskimääräinen sademäärä 1 150 millimetriä. Huhtikuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on joulukuu, jolloin keskilämpötila on noin 26 °C. Sateisin kuukausi on lokakuu, jolloin sataa keskimäärin noin 280 millimetriä. Helmikuu puolestaan on kuivin kuukausi. Silloin keskimääräinen sadanta on 0 millimetriä. == Lähteet == Luokka:Nicaraguan kaupungit
Dunne

Dunne on muun muassa seuraavien henkilöiden sukunimi: * Dominique Dunne (1959–1982), yhdysvaltalainen näyttelijä * Finley Peter Dunne (1867–1936), yhdysvaltalainen humoristi ja kirjailija * Griffin Dunne (s. 1955), yhdysvaltalainen näyttelijä, ohjaaja ja tuottaja * Irene Dunne (1898–1990), yhdysvaltalainen näyttelijä ja laulaja * John Charles Dunne (s. 1937), yhdysvaltalainen roomalaiskatolinen piispa * Katy Dunne (s. 1995), brittiläinen tennispelaaja * Philip Dunne (1908–1992), yhdysvaltalainen elokuvakäsikirjoittaja * Richard Dunne (s. 1979), irlantilainen jalkapalloilija, * Tony Dunne (1941–2020), irlantilainen jalkapalloilija ja jalkapallovalmentaja
Mateare

Mateare on kaupunki Nicaraguassa Managuan departementissa. Kaupungissa oli 48 950 asukasta vuoden 2017 arvioissa. == Ilmasto == Matearessa on Köppenin ilmastoluokituksen mukaan savanni-ilmasto. Vuoden keskilämpötila on noin 28 °C ja keskimääräinen sademäärä 1 170 millimetriä. Huhtikuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on joulukuu, jolloin keskilämpötila on noin 27 °C. Sateisin kuukausi on syyskuu, jolloin sataa keskimäärin noin 290 millimetriä. Helmikuu puolestaan on kuivin kuukausi. Silloin keskimääräinen sadanta on 0 millimetriä. == Lähteet == Luokka:Nicaraguan kaupungit
San Rafael del Sur

San Rafael del Sur on kaupunki Nicaraguassa Managuan departementissa. Kaupungissa oli 33 623 asukasta vuoden 2017 arvioissa. == Ilmasto == San Rafael del Suressa on Köppenin ilmastoluokituksen mukaan savanni-ilmasto. Vuoden keskilämpötila on noin 28 °C ja keskimääräinen sademäärä 1 420 millimetriä. Huhtikuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on joulukuu, jolloin keskilämpötila on noin 26 °C. Sateisin kuukausi on lokakuu, jolloin sataa keskimäärin noin 380 millimetriä. Helmikuu puolestaan on kuivin kuukausi. Silloin keskimääräinen sadanta on 0 millimetriä. == Lähteet == Luokka:Nicaraguan kaupungit
Rivas

Rivas on kaupunki Nicaraguassa samannimisessä departementissa. Kaupungissa oli 34 553 asukasta vuoden 2017 arvioissa. == Ilmasto == Rivasissa on Köppenin ilmastoluokituksen mukaan savanni-ilmasto. Vuoden keskilämpötila on noin 26 °C ja keskimääräinen sademäärä 1 510 millimetriä. Huhtikuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on joulukuu, jolloin keskilämpötila on noin 25 °C. Sateisin kuukausi on lokakuu, jolloin sataa keskimäärin noin 320 millimetriä. Maaliskuu puolestaan on kuivin kuukausi. Silloin keskimääräinen sadanta on 4 millimetriä. == Lähteet == Luokka:Nicaraguan kaupungit
Poikani on toista maata

Poikani on toista maata (Kentucky Jones) on yhdysvaltalainen komediallinen televisiosarja, jota tuotettiin 26 jaksoa vuosina 1964–1965. Siinä hiljattain leskeksi jäänyt ratsutilan hoitaja ja eläinlääkäri Kentucky Jones saa kasvattipojakseen kymmenvuotiaan kiinalaispojan nimeltä Dwight Eisenhower Wong eli ”Ike”. Pojan adoptiohakemuksen oli tehnyt Jonesin vähän aiemmin kuollut vaimo. Pääosia näyttelevät Dennis Weaver ja Ricky Der. Sarjan on ohjannut Buzz Kulik NBC-televisiokanavalle. Suomessa sarjaa alettiin esittää tammikuun alusta 1965 Mainos-TV:n ohjelmistossa. Sarja yritti poiketa yhdysvaltalaisten komediasarjojen valtavirrasta siinä, ettei siinä aluksi käytetty taustanaurua lainkaan. NBC:n vaatimuksesta se kuitenkin jouduttiin pian lisäämään. ==Rooleissa== ==Lähteet== Luokka:1960-luvun televisiosarjat Luokka:Yhdysvaltalaiset komediasarjat Luokka:NBC:n televisio-ohjelmat
Athenai

Athenai (, ) voi viitata seuraaviin paikkoihin antiikin Kreikassa: * Ateena, kaupunki Attikassa Kreikassa * Athenai, kaupunki Pontoksessa Vähässä-Aasiassa * Athenai Diades, kaupunki Euboian saarella Kreikassa
Alumiinifosfaatti

Alumiinifosfaatti on alumiinin (Al3+) ja fosfaatin (PO43-) muodostama ioniyhdiste. Alumiinifosfaattia on luonnossa berliniitti- fosfaattimineraalina.Corbdridge, s. 26 Alumiinifosfaatista on myös kidevedellinen dihydraatti, AlPO4•2 H2O (CAS 13477-75-3, 157,984 g/mol, 2,7 g/cm3), joka muodostaa valkeita monokliinisiä kiteitä ja hajoaa 1 500 °C lämpötilassa. Dihydraattia löytyy variskiitti- ja meta- variskiittimineraaleista. On myös olemassa eräs keinotekoinen hydraatti, AlPO4•1,5 H2O. ==Käyttö== Alumiinifosfaattia käytetään alumiinihydroksidin tavoin vatsahappoja neutraloivana antasidinä. Se reagoi vatsan suolahappojen kanssa alumiinikloridiksi (AlCl3). Suun kautta otetun alumiinifosfaatin alumiinista enintään 20 % voi imeytyä ruoansulatuskanavasta muualle kehoon, josta se poistuu lähinnä virtsan kautta. Ainetta pidetään silti normaalikäytössä turvallisena, myös raskauden ja imetyksen aikana. Alumiinifosfaatti on alumiinihydroksidin ohella rokotteissa yleisimmin käytetty apuaine (adjuvantti). Alumiiniadjuvantit tehostavat immuunivastetta rokotteen antigeeniin tuntemattomalla tavalla. Alumiiniyhdisteitä käytetään niiden halpuuden, pitkän käyttöhistorian takaavan tunnetun turvallisuuden vuoksi ja siksi että ne yleensä toimivat kyllin hyvin eri antigeenien kanssa. Ne voimistavat kuitenkin usein huonosti IgE-välitteistä vastetta ja voivat aiheuttaa pistosalueella mm. turvotusta tai punoitusta. Alumiinifosfaattia käytetään molekyyliseulana piidioksidin ja zeoliittien tavoin. AlPO4 muodostaa erilaisia kiderakenteita, joissa olevien huokosten halkaisija voi olla esimerkiksi 2 nanometriä. Tällaisia molekyyliseuloja voidaan käyttää teollisuudessa esim. aineiden kuivaukseen, hajujen ja saasteiden poistoon, ioninvaihtoon ja veden pehmentämiseen. Alumiinifosfaatin molekyyliseulakäyttö keksittiin 1982. Lisäksi alumiinifosfaattia käytetään yksin tai yhdessä muiden aineiden kanssa joissain valkeissa väriaineissa, syöpymisen estoaineissa, sementeissä ja hammaslääketieteessä käytetyissä hammassementeissä.Corbridge, s. 1025 ==Katso myös== *Alumiinifosfidi ==Lähteet== * ===Viitteet=== Luokka:Alumiiniyhdisteet Luokka:Fosfaatit
Agrai

Agrai () eli Agra () () oli antiikin Ateenan kaupunginosa, joka sijaitsi kaupungin kaakkoisosassa Ilissos-joen eteläpuolella. Se ei ollut oma demos, vaan sijaitsi joko Alemman tai Ylemmän Agrylen demoksen alueella tai käsitti ne kummatkin. Agrain nimi viittaa sen sijaintiin ”pelloilla” () tai maaseudulla varsinaisen kaupungin ulkopuolella. Agraissa sijaitsivat muun muassa Panateenalainen stadion ja Artemis Agroteran temppeli. Osa alueesta oli puolestaan pyhitetty Demeterille, sillä Pieniä Eleusiin mysteereitä tiedetään vietetyn osittain Agraissa. Siksi ne tunnettiin nimellä ta en Agrais (). Agraissa vietettiin myös Zeus Meilikhiokselle omistettua Diasia-juhlaa sekä kunnioitettiin Eileithyiaa. == Lähteet == Luokka:Antiikin Ateena
Kronoksen ja Rhean temppeli

Kronoksen ja Rhean temppeli oli Kronokselle ja Rhealle omistettu kreikkalainen temppeli Ilissos-joen varrella Ateenassa Kreikassa. Se sijaitsi Olympoksen Zeuksen temppelin eteläpuolella, kaakkoon Apollon Delfinioksen temppelistä. Temppeli oli rakennettu roomalaisella kaudella noin vuonna 150 jaa. Se liittyi läheiseen suureen Zeuksen temppeliin, joka saatettiin valmiiksi hieman aiemmin Hadrianuksen aikana, sillä Kronos ja Rhea olivat Zeuksen vanhemmat. Jo tyranni Peisistratoksen, joka aloitti Zeuksen temppelin rakennuttamisen arkaaisella kaudella 500-luvulla eaa., tiedetään rakennuttaneen Ateenaan myös Kronoksen ja Rhean temppelin. Se sijaitsi mahdollisesti roomalaisaikaisen temppelin paikalla. Temppeli edusti doorilaista tyyliä. Siitä on säilynyt lähinnä sen perustukset. Temppeliin liittyi oletettavasti Kronia-juhla. Temppeli purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa. == Lähteet == Luokka:Antiikin Ateenan temppelit
Santo Domingo (Ecuador)

Santo Domingo de los Colorados, yleensä lyhyesti vain Santo Domingo on Ecuadorin Santo Domingo de los Tsáchilas -provinssin pääkaupunki. Se on Ecuadorin neljänneksi suurin, vuonna 2010 asukkaita oli yli 270 000. Kaupungissa toimii Ecuadorin keskusyliopiston sivutoimipiste. Santo Domingo de los Colorados mainitaan jo Pedro Vicente Maldonadon kartassa vuodelta 1750. Se sai nimensä "Domingo" dominikaanimunkeilta, ja "Colorados" eli värjätyt, viittaa paikallisten asukkaiden tapaan värjätä tukkansa punaiseksi. Vuonna 1861 Santo Domingo de los Coloradosista tuli Quiton maaseutuseurakunta. Sen hallinnollinen asema on muuttunut sen jälkeen monta kertaa. == Lähteet == == Aiheesta muualla == Luokka:Ecuadorin kaupungit Luokka:Santo Domingo de los Tsáchilas
Panhellenion (pyhäkkö)

Panhellenion (, ) oli antiikin aikainen Zeus Panhelleniokselle ja Hera Panhellenialle omistettu pyhäkkö Ateenassa Kreikassa. Panhellenionin rakennutti keisari Hadrianus noin vuonna 131–137 jaa. Se liittyi hänen perustamaansa Panhellenion-liittoon ja sen Panhellenia-juhlaan, ja toimi liiton kokouspaikkana sen edustajien kokoontuessa Ateenaan eri puolilta roomalaista Kreikkaa kerran vuodessa. Zeuksen ja Heran ohella se oli omistettu Hadrianukselle itselleen nimellä Hadrianos Panhellenios. Hänen puolisoaan Sabinaa puolestaan palvottiin Herana. Pyhäkkö purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa. Pyhäkkö sijaitsi Ilissos-joen pohjoisrannalla etelään Olympoksen Zeuksen temppelistä ja Apollon Delfinioksen temppelistä. Pyhäkköä ympäröi temenos, jonka koko oli noin 40 × 60 metriä. Temenokseen oli sisäänkäynti propylonin kautta. Pyhäkköön kuului pieni temppeli, joka sijaitsi temenoksen länsiosassa. Sen perustusten koko oli noin 5 × 8 metriä. Temppeli edusti korinttilaista tyyliä. Suurin osa pyhäkköalueesta on nykyisten katujen alla, ja ainoastaan pieni osa luoteiskulmasta on näkyvissä. == Lähteet == Luokka:Antiikin Ateenan pyhäköt
Tritopatreion

Tritopatreion () oli antiikin aikainen pyhäkkö Ateenassa Kreikassa. Se sijaitsi Kerameikoksen hautausmaa-alueella. Tritopatreionista tiedetään suhteellisen vähän. Se oli todennäköisesti omistettu esi-esille, ja sen nimi tulee sanasta tritopator (monikossa tritopatores), mikä viittaa esi-isiin kolmen sukupolven takaa. Erään tulkinnan mukaan nimi viittaa tuntemattomiin esivanhempiin tai kaukaisiin esivanhempiin, jotka vielä muistetaan suvussa. Pyhäkkö on ollut olemassa viimeistään arkaaisella kaudella 500-luvulla eaa., mikä on päätelty sen muurista löytyneestä tuolle ajalle ajoitetusta piirtokirjoituksesta. Piirtokirjoitus viittaa paikkaan paitsi pyhäkkönä (hieron) myös nimityksellä abaton. Pyhäkkö sijaitsi Kerameikoksen hauta-alueen keskellä Pyhän tien ja niin kutsutun Hautojen kadun risteyksessä kaupunginmuurin ja Dipylon-portin ulkopuolella. Pyhäkkö koostuu pienestä muurin ympäröimästä alueesta. Sen kulmissa on klassisella kaudella 400-luvun lopulla eaa. pystytetyt rajakivet (horoi). Pyhäkön sisäänkäynnit olivat länsi- ja itäsivuilla. == Lähteet == Luokka:Antiikin Ateenan pyhäköt Luokka:Kerameikos